Ματέο Γκαρθία

Ο Ματέο Εζεκιέλ Γκαρθία (ισπανικά: Mateo Ezequiel Garcia, γενν. 10 Σεπτεμβρίου 1996) είναι Αργεντινός επαγγελματίας ποδοσφαιριστής που αγωνίζεται για την Μεξικανική Άτλας.http://yellowradio.gr/paiktis-tis-atlas-kai-episima-o-mateo-g/

Βιογραφία
Αργεντινή
Ο Γκαρθία γεννήθηκε στην Κόρδοβα της Αργεντινής και αγωνίστηκε στα τμήματα υποδομής της Ινστιτούτο Ατλέτικο Σεντράλ Κόρδοβα. Έπαιξε για πρώτη φορά στην πρώτη ομάδα στις 6 Ιουνίου 2014 εναντίον της Ντεφένσα ι Χουστίσια για το πρωτάθλημα δεύτερης κατηγορίας της Αργεντινής.

Ευρώπη
Μετά από δύο χρονιά, μεταγράφηκε στην ισπανική Λας Πάλμας έναντι 440.000 δολαρίων. Αγωνίστηκε για πρώτη εναντίον της Σεβίλλης στις 10 Σεπτεμβρίου 2016, και σκόραρε στις 20 Δεκεμβρίου του ίδιου έτους απέναντι στην Ουέσκα για το Copa del Rey.

Τον Ιούλιο του 2017 δόθηκε δανεικός στην Οσασούνα και τον Ιανουάριο του 2018 στην Αλκορκόν.

Το καλοκαίρι του 2018, δόθηκε και πάλι δανεικός, αυτή τη φορά στον Άρη, για ένα χρόνο. Στον ένα χρόνο παραμονής του στην Ελλάδα, πέτυχε δέκα γκολ για το πρωτάθλημα και άλλο ένα για το κύπελλο, σε 32 ματς συνολικά.ΜΑΤΕΟ ΓΚΑΡΣΙΑ, ΑΡΗΣ | Super League Ελλάδα

Τον Αύγουστο του 2019, υπέγραψε τετραετές συμβόλαιο με τον Ερυθρό Αστέρα Βελιγραδίου, σε μία μεταγραφή που κόστισε 1,8 εκατομμύρια δολάρια. Αγωνίστηκε σε δεκαπέντε αγώνες πρωταθλήματος, σκοράροντας τέσσερα τέρματα.

Τον Οκτώβριο του 2020 επέστρεψε στη Θεσσαλονίκη και τον Άρη, υπογράφοντας για τέσσερα χρόνια, με την μεταγραφή να ανέρχεται στα 1,3 εκατομμύρια. Στις δύο επόμενες σεζόν με την ομάδα της Θεσσαλονίκης, έχει παίξει σε 72 αγώνες πρωταθλήματος, πετυχαίνοντας πέντε γκολ.

 Στατιστικά καριέρας στο πρωτάθλημα 
+ΠερίοδοςΟμάδαΤοποθεσίαΣυμμ.Γκολ2014-2016Ινστιτούτο Ατλέτικο  Κόρδοβα, Αργεντινή3732016-2019Λας Πάλμας ντε Γκραν Κανάρια Λας Πάλμας, Ισπανία1922017-2018→ ΚΑ Οσασούνα (δανεικός) Παμπλόνα, Ισπανία1102018→ ΑΝ Αλκορκόν (δανεικός) Αλκορκόν, Ισπανία2122018-2019→ Άρης Θεσσαλονίκης (δανεικός) Θεσσαλονίκη, Ελλάδα30102019-2020Ερυθρός Αστέρας Βελιγραδίου Βελιγράδι, Σερβία1542020-23Άρης Θεσσαλονίκης  Θεσσαλονίκη, Ελλάδα102152023-Άτλας

Παραπομπές

Κατηγορία:Αργεντινοί ποδοσφαιριστές
Κατηγορία:Αργεντινοί αθλητές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ινστιτούτο Ατλέτικο Σεντράλ Κόρδοβα
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές ΑΝ Αλκορκόν
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Κλουμπ Άτλας